پیٹھا

پیٹھا (Petha) پنجاب دا اک پارباسی نرم مٹھا اے جو پیٹھا کدو تو‏ں بݨایا جاندا اے۔

 تیاری 
پیٹھا کدو، اک سبزی اے جیہدا باہرلا حِصا ہلکا ہرا تے چِٹا ، موٹے بیجاں واݪا، اندرو‏ں لذیذ ہُندا اے جیہنو‏ں پیٹھا بݨاؤݨ لئی استعمال کيتا جاندا ا‏‏ے۔ پیٹھا کدو نو‏‏ں ٹکڑےآں وچ کٹیا جاندا اے تے فیر ایہنو‏ں چونے دے محلول وچ چند گھنٹےآں لئی ٹھیک کيتا جاندا اے۔ پیٹھا کدو دے ٹکڑےآں نو‏‏ں اودو‏ں تک اباݪیا جاندا اے جدوں تک کہ اوہ چونے دے محلول تو‏ں کڈھے جاݨ توں بعد نرم نہ ہو جاݨ تے فیر اوہناں نو‏ں ذائقے دار شیرے وچ پعھیوں دتا جاندا اے۔

ودھدی ہوئی طلب تے جدت دے ناݪ، تیاری د‏‏یاں ہور قسماں دستیاب نيں۔ بہت ساریاں ذائقے دار قسماں دستیاب نيں، جداں کیسر پیٹھا، انگوری پیٹھا وغیرا۔ مواد د‏‏ی بنیاد اُتے تغیئرات نيں، ایہناں وچ ناریل مݪا ک‏ے، دوسرا ایہدے وچ کچھ گری دار میوے پا کے۔ بعض اوقات کیوڑا جوہر پیٹھے نو‏‏ں ذائقا دݨ لئی استعمال کيتا جاندا ا‏‏ے۔

 اجزاء 

پیٹھا: 1 کلو

چینی: ادھا کلو

کھاݨے دا سوڈا: 1 کھاݨے دا چمچ

کیوڑا ایسنس: چند قطرے

چاندی دا ورق: حسب ضرورت

 ترکیب 
پیٹھے دے چھلکے لاہ کے ٹکڑے کٹو تے کٹݨ واݪے چمچ ناݪ سراخ کرلئو۔

اک پتیلی وچ کھاݨ آݪا سوڈا تے پاݨی پا کے مکس کرو تے پیٹھے دے ٹکڑےآں نوں سوڈے واݪے پاݨی وچ 3 توں 4 گھینٹے لئی پعھیوں دیو۔

ہُݨ ایہناں ٹکڑےآں نوں صاف پاݨی ناݪ تعھو کے اُبݪدے ہوئے پاݨی وچ پنج منٹ لئی چھڈ دیو۔ 

اس توں بعد ایہناں نوں چھانݨی وچوں کڈھ کے پاݨی خُشک کرلئو۔

فیر اک پین وچ پاݨی تے چینی پا کے شیرا تیار کرو تے کیوڑا ایسنس مکس کرلئو۔

ہُݨ ایہدے وچ پیٹھے دے ٹکڑے پاؤ تے ٹعھاک کے پنج منٹ پکاؤ۔

اس توں مگروں چُلھا بند کرکے چھڈ دیو۔

ہُݨ تیار شُدا پیٹھے نوں کمرے دے درجا حرارت اُتے ٹھنڈا ہوݨ دیو۔ 

گٹھ:کھاݨ پیݨ
گٹھ:مٹھیائیاں